Jedinstveni upravni odjel na temelju članka 19. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08 i 61/11 - u nastavku teksta: ZSN), raspisuje

N A T J E Č A J
za prijam u službu na određeno vrijeme

u Općini Oprtalj, Jedinstveni upravni odjel, na radno mjesto računovodstvenog referenta, (1 izvršitelj - m/ž), na određeno vrijeme do povratka radnice s porodiljskog dopusta.
Kandidati moraju ispunjavati opće uvjete za prijam u službu, propisane člankom 12. ZSN-a te sljedeće posebne uvjete:
- magistar struke ili stručni specijalist ekonomske  struke,
- najmanje 5 godina radnog iskustva na odgovarajućim poslovima,
- položen državni stručni ispit,
- poznavanje talijanskog jezika,
- poznavanje rada na računalu.
Radnim iskustvom na odgovarajućim poslovima razumijeva se radno iskustvo (radni odnos, samostalno obavljanje profesionalne djelatnosti ili obavljanje poslova u međunarodnim organizacijama) ostvareno na poslovima netom navedenog stupnja obrazovanja (stručne spreme) i struke.
U službu ne može biti primljena osoba za čiji prijam postoje zapreke iz članka 15. i 16. ZSN-a.
Natjecati se mogu i kandidati koji nemaju položen državni stručni ispit, uz obvezu da ga, ako zadovolje na probnom radu, polože najkasnije u roku šest mjeseci od isteka probnog rada.
Obvezatni probni rad traje dva mjeseca.
Za kandidate prijavljene na Natječaj koji ispunjavaju formalne uvjete provest će se testiranje radi provjere znanja i sposobnosti  bitnih za obavljanje poslova radnog mjesta za koje se primaju.
Ako kandidat ne pristupi testiranju, smatra se da je povukao prijavu na Natječaj.
Opis poslova  koje se popunjava Natječajem, način obavljanja prethodne provjere znanja sposobnosti kandidata, područje provjere te pravni i drugi izvori za pripremanje kandidata za provjeru navedeni su na web stranici Općine Oprtalj www.oprtalj.hr. Na web stranici www.oprtalj.hr objavit će se vrijeme održavanja prethodne provjere, najmanje pet dana prije održavanja provjere.
Uz prijavu kandidati su dužni priložiti:
1. životopis,
1. osobna iskaznica, preslika
1. diplomu kojom se potvrđuje ispunjavanje uvjeta stupnja obrazovanja (stručne spreme) i struke određenih ovim natječajem (preslika),
1. dokaz o radnom iskustvu (presliku radne knjižice ili potvrdu),
1. dokaz o položenom državnom stručnom ispitu, preslika
1. uvjerenje da kandidat nije pod istragom i da se protiv njega ne vodi kazneni postupak (ne starije od 6 mjeseci),
1. vlastoručno potpisanu izjavu kandidata o nepostojanju zapreka iz članka 15. i članka 16. ZSN-a (izjavu nije potrebno ovjeravati).
Kandidat koji ima pravo prednosti kod prijema u službu prema posebnom zakonu, dužan je u prijavi pozvati se na to pravo i ima prednost u odnosu na ostale kandidate samo pod jednakim uvjetima.
Uredna prijava je ona prijava koja sadrži sve podatke i priloge navedene u natječaju.
Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se prijavljenim kandidatom. Osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na Natječaj. Osoba nema pravo podnošenja pravnog lijeka protiv te obavijesti.
Prijave na natječaj  podnose se na adresu: Općina Oprtalj, Matka Laginje 21, 52428 Oprtalj, u roku od osam dana od dana objave Natječaja Zavodu za zapošljavanju s obveznom naznakom „Za Natječaj  za prijam računovodstvenog referenta“.
O rezultatima natječaja kandidati će biti obaviješteni u zakonskom roku.

